Livonets

Livonets eller livonaise er en historisk tsar-russisk mynt av sølv som ble benyttet i provinsen Livland (dagens Estland og Latvia) i andre halvdel av 1700-tallet. Myntene ble slått og utgitt av tsarina Elisabet av Russland i 1756 og 1757, og bar inskripsjonen "MONETA LIVOESTHONICA",  med latinske i stedet for kyrilliske) bokstaver. 

Én livonets tilsvarte 96 kopek, mens 1/2 livonets var 48 kopek og en kvart tilsvarte 24 kopek. Vekten av myntene var henholdsvis 26 gram, 13 gram og 6,5 gram med ca. 75% sølvinnhold. Forsiden bar et portrett av tsarina Elisabet, baksiden bar portrettet av Tsarrikets symbol - den dobbelthodete ørn. Egne småmynter ble også utgitt på 4 kopek (1,1 gram) og 2 kopek, uten bildet av tsarinaen.

Estlands økonomi
Valuta